text: Helikopter alarmeret til tom vandscooter
  18 maj 2014 kl. 15.22
  En vandscooter uden personer 300 meter ude i Kolding fjord udløste ved 16-tiden en alarm. En redningshelikopter blev sendt til stedet, men ingen personer var at finde.
  Forbipasserende på land undrede sig over den tomme vandscooter ca. 300 meter ude fra kysten. De mente ikke, at der havde været personer på scooteren i mindst en time og frygtede en ulykke.
  Beredskabets båd blev sendt ud, og redningshelikopteren rekvireret.
  Politiet fik dog kontakt med andre personer på land, som havde set en båd sejle ud til vandscooteren og hente en person. Vandscooteren var blevet fortøjet ude i vandet. Derefter blev alarmen afblæse.
  